ઘટના એવી હતી કે પાટણ જિલ્લામાં ટ્રાફિક નિયંત્રણ વિભાગે નો પાર્કિંગ ઝોનમાં રસ્તા પર આડેધડ પાર્ક કરતા વાહનો પર તવાઈ બોલાવી હતી. તે સમયે એક ભાઇનું આડેધડ પાર્ક કરેલું બાઇક પણ ડીટેઇન કર્યું હતુ ત્યારે એ ભાઇએ પોતાનું બાઇક લેવા માટે અધિકારીઓ સાથે ઘણ માથાકૂટ કરી હતી. જોકે સંબંધિત અધિકારીઓ તેને મચક આપી નહોતી અને દંડ ભરવા માટે કહ્યું હતું. આથી થોડી ક ક્ષણોમાં જ આ ભાઈ માતાજીનો પવન આવ્યો હોય તેમ ધૂણવા માંડ્યા હતા અને તેમણે વાહન ડીટેઇન કરવાના ટેમ્પાનો દરવાજો પકડી લીધો હતો અને બૂમો પાડી પાડીને તેઓ ધૂણતા હતા.